El Centre Socioeducatiu Díaz Pintado organitza activitats pasqüeres per als seus menuts usuaris i usuàries
2025-07-24

Com és habitual en els dies de Pasqua, els programes de menors del Centre Socioeducatiu Díaz Pintado de Burjassot, dependents de la regidoria de Serveis Socials de l’Ajuntament de Burjassot, que dirigeix Manuela Carrero, aprofiten el període vacacional de les xiquetes i els xiquets, per a desenvolupar el seu programa ‘Soc Pasqua’.

Este programa, en format d’Escola de Pasqua, està dirigit a 40 xiquets i xiquetes d’entre 5 a 16 anys, usuaris d’algun dels programes dels Serveis Socials Municipals.

Les activitats de les quals han pogut gaudir els xiquets i xiquetes han sigut molt variades, incloent circuits de jocs, tallers manipulatius, jocs tradicionals, activitats d’educació ambiental, etc. Estes últimes activitats les ha desenvolupades Emtreeduca, un programa d’educació ambiental per a la sostenibilitat de l’Entitat Metropolitana per al tractament de residus (EMTRE).